สวัสดีค่ะ พอดีว่าหนูมีอะไรกับแฟนตอนเป็นประจำเดือนวันแรกวันที่ 29 ไม่ได้ใส่ถุง ปล่อยนอก แล้วหลังจากนั้น ประจำเดือนของหนูก็มากระปริบกระปรอยแล้ววันถัดมาก็มาปกติ แล้วก็มีอะไรกับแฟนอีกทีช่วงวันที่ 31 ไม่ได้ใส่ถุง ปล่อยนอกเหมือนเดิมค่ะ ประจำเดือนก็มากระปริบกระปรอย แล้วก็ลดลงค่ะ อยากทราบว่าหนูมีโอกาสจะท้องไหมคะ เครียดมากเลยค่ะ
สวัสดีค่ะ หากมีเพศสัมพันธ์ไม่ได้ถุงยางอนามัย มีการหลั่งนอก ยังมีโอกาสตั้งครรภ์ได้ แต่ถ้าเป็นเพศสัมพันธ์ช่วงที่เป็นช่วงเลือดประจำเดือนจริงๆ มีโอกาสตั้งครรภ์ได้น้อยมาก เนื่องจากจะไม่มีการตกไข่ในกรณีนี้นั้น แนะนำงดการมีเพศสัมพันธ์ไปก่อน และไม่ซื้อยาปรับฮอร์โมนใดๆมากินเอง ไม่สวนล้างช่องคลอด และซื้อชุดตรวจการตั้งครรภ์ทางปัสสาวะมายืนยัน ให้ผลบวกได้ 10-14 วันหลังปฏิสนธิ แต่ในระหว่างนี้ถ้าเลือดออกผิดปกติทางช่องคลอดมาก จนซีด เพลีย ปวดหน่วงท้องน้อย ควรรีบไปพบแพทย์